stanford-oval/wikipedia huggingface dataset:
วันเพ็ญ พร้อมพัฒน์
งานการเมือง

ดำรงตำแหน่งสมาชิกวุฒิสภาไทย ชุดที่ 9 จังหวัดเพชรบูรณ์  ต่อมาลงสมัครสมาชิกสภาผู้แทนราษฎรเป็นครั้งแรกในปี พ.ศ. 2550 สังกัดพลังประชาชน แต่ในเวลาต่อมาถูกคณะกรรมการการเลือกตั้งตัดสินให้ใบเหลือง เลือกตั้งใหม่ และได้รับเลือกอีกครั้ง
ต่อมาใน พ.ศ. 2561 นางวันเพ็ญได้ลาออกจากพรรคเพื่อไทยและย้ายมาสังกัดพรรคพลังประชารัฐ พร้อมกับนายสันติผู้เป็นสามี
งานการเมือง > สมาชิกสภาผู้แทนราษฎร

วันเพ็ญ พร้อมพัฒน์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเพชรบูรณ์ สังกัด พลังประชาชน → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเพชรบูรณ์ สังกัดพรรคเพื่อไทย
จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเพชรบูรณ์ สังกัดพรรคพลังประชารัฐ
จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดเพชรบูรณ์ สังกัดพรรคพลังประชารัฐ
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นางวันเพ็ญ พร้อมพัฒน์ เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนางวันเพ็ญ พร้อมพัฒน์[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นางวันเพ็ญ พร้อมพัฒน์), ศูนย์ข้อมูลนักการเมืองไทย
เครือข่ายเทสลา

เครือข่ายเทสลา (อังกฤษ: Tesla Network) เป็นบริการเรียกรถรับ-ส่งแบบไร้คนขับ ที่อยู่ระหว่างการพัฒนาโดยบริษัทเทสลา สำหรับใช้งานร่วมกับรถยนต์ไฟฟ้ารุ่นต่าง ๆ ของบริษัท เช่น ไซเบอร์แคบ, โรโบแวน และรถยนต์ไฟฟ้าที่ผู้ใช้งานเป็นเจ้าของส่วนตัว Tesla electric vehicles
เทสลาเปิดเผยเมื่อวันที่ 23 ตุลาคม ค.ศ. 2024 ระหว่างการประชุมผู้ลงทุนว่า แอปพลิเคชันบริการเครือข่ายเทสลา ได้เข้าสู่การทดสอบภายในตั้งแต่ต้นปี ค.ศ. 2024 โดยเริ่มในแคลิฟอร์เนีย และใช้รถยนต์รุ่นโมเดล 3 และโมเดล วาย ที่มีคนขับดูแลตลอดการทดสอบ
ประวัติ

ในปี ค.ศ. 2016 อีลอน มัสก์ ซีอีโอของเทสลา ได้กล่าวถึงแผนพัฒนา บริการรถร่วมโดยสารแบบไร้คนขับเป็นครั้งแรก โดยกล่าวว่ารถสามารถสร้างรายได้ให้กับเจ้าของในขณะที่เจ้าของทำกิจกรรมอื่น ๆ ได้
ในปี ค.ศ. 2018 เทสลาได้ระบุว่า บริการนี้จะสามารถแข่งขันกับ อูเบอร์ และ ลิฟท์ โดยมีจุดเด่นที่ใช้ยานพาหนะไฟฟ้าไร้คนขับทั้งหมด ซึ่งแตกต่างจากบริการเรียกรถแบบดั้งเดิมที่ยังคงต้องพึ่งพาคนขับ
ในปี ค.ศ. 2019 มัสก์อธิบายว่า เจ้าของรถยนต์เทสลาที่ต้องการให้รถของตนเข้าร่วมเครือข่ายเทสลา สามารถบริหารจัดการผ่านแอปพลิเคชันในสมาร์ตโฟน และแบตเตอรี่รถยนต์เทสลาที่มีอยู่ในปัจจุบันมีอายุการใช้งาน 480,000–800,000 กม. (300,000–500,000 ไมล์) และแบตเตอรี่รุ่นใหม่จะมีอายุการใช้งานยาวนานขึ้นเกือบสองเท่า ส่งผลให้เจ้าของรถมีต้นทุนการดำเนินงานต่ำกว่า 20 เซ็นต์ต่อไมล์ ซึ่งจะทำให้สามารถให้บริการรับส่งผู้โดยสารได้ในราคาที่ถูกกว่า 2–3 ดอลลาร์ต่อไมล์ของบริการเรียกรถแบบเดิมที่ดำเนินการโดยคนขับ
ปัจจุบันเครือข่ายเทสลาจะรองรับรถยนต์เทสลารุ่นปัจจุบันทั้งหมด แต่จะเน้นการใช้งานกับรุ่นใหม่ที่ออกแบบสำหรับระบบไร้คนขับโดยเฉพาะ ได้แก่ ไซเบอร์แคบ และ โรโบแวน นอกจากนี้ ยังรองรับ โมเดล 3 และ โมเดล วาย สำหรับเจ้าของรถที่เลือกให้รถยนต์ขับขี่อัตโนมัติของตนเข้าร่วมในเครือข่าย ไซเบอร์ทรัค, โมเดล เอส และ โมเดล เอ็กซ์ จะสามารถเข้าร่วมเครือข่ายบริการเรียกรถโดยสารได้ในอนาคต
เวือทซ์บวร์ค

| เวือทซ์บวร์ค   Wörtzburch (Mainfränkisch) |
| --- | --- |
นคร
จากบนตามเข็มนาฬิกา: ป้อมมารีเอินแบร์คและสะพานเก่า; แม่น้ำไมน์; เขตเมืองเก่า, อาสนวิหารเวือทซ์บวร์ค, ศาลากลางเมืองและจัตุรัส; และวังเวือทซ์บวร์ค
   ธง ตราอาร์ม
ที่ตั้งของเวือทซ์บวร์ค 
เวือทซ์บวร์ค  แสดงแผนที่เยอรมนีเวือทซ์บวร์ค  แสดงแผนที่รัฐบาวาเรีย
พิกัด:  49°47′N 9°56′E﻿ / ﻿49.783°N 9.933°E﻿ / 49.783; 9.933
ประเทศ: เยอรมนี
รัฐ: ไบเอิร์น
จังหวัด: อุนเทอร์ฟรังเคิน  
อำเภอ: นครปลอดอำเภอ
การปกครอง
 • นายกเทศมนตรี (2020–26) : Christian Schuchardt (CSU)
พื้นที่
 • ทั้งหมด: 87.63 ตร.กม. (33.83 ตร.ไมล์)
ความสูง: 177 เมตร (581 ฟุต)
ประชากร (2020-12-31)
 • ทั้งหมด: 126,954 คน
 • ความหนาแน่น: 1,400 คน/ตร.กม. (3,800 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 97070–97084
รหัสโทรศัพท์: 0931
ทะเบียนพาหนะ: WÜ
เวือทซ์บวร์ค (เยอรมัน: Würzburg, ออกเสียง: [ˈvʏʁtsbʊʁk] ( ฟังเสียง)) เป็นเมืองในรัฐไบเอิร์นของประเทศเยอรมนี ตั้งอยู่ริมฝั่งแม่น้ำไมน์ เป็นเมืองเอกของส่วนภูมิภาคอุนเทอร์ฟรังเคิน ภาษาท้องถิ่นที่ใช้กันคือภาษาเยอรมันฟรังเคิน เวือทซ์บวร์คตั้งอยู่ห่างจากนครแฟรงก์เฟิร์ตและเนือร์นแบร์คราว 120 กิโลเมตร ใน ค.ศ. 2018 เมืองนี้มีประชากรประมาณ 130,000 คน
ภูมิศาสตร์ > ภูมิอากาศ

| ข้อมูลภูมิอากาศของเวือทซ์บวร์ค> เดือน | ข้อมูลภูมิอากาศของเวือทซ์บวร์ค> ม.ค. | ข้อมูลภูมิอากาศของเวือทซ์บวร์ค> ก.พ. | ข้อมูลภูมิอากาศของเวือทซ์บวร์ค> มี.ค. | ข้อมูลภูมิอากาศของเวือทซ์บวร์ค> เม.ย. | ข้อมูลภูมิอากาศของเวือทซ์บวร์ค> พ.ค. | ข้อมูลภูมิอากาศของเวือทซ์บวร์ค> มิ.ย. | ข้อมูลภูมิอากาศของเวือทซ์บวร์ค> ก.ค. | ข้อมูลภูมิอากาศของเวือทซ์บวร์ค> ส.ค. | ข้อมูลภูมิอากาศของเวือทซ์บวร์ค> ก.ย. | ข้อมูลภูมิอากาศของเวือทซ์บวร์ค> ต.ค. | ข้อมูลภูมิอากาศของเวือทซ์บวร์ค> พ.ย. | ข้อมูลภูมิอากาศของเวือทซ์บวร์ค> ธ.ค. | ข้อมูลภูมิอากาศของเวือทซ์บวร์ค> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 15.5 (59.9) | 18.7 (65.7) | 23.9 (75) | 32.1 (89.8) | 32.0 (89.6) | 35.1 (95.2) | 38.6 (101.5) | 39.4 (102.9) | 32.8 (91) | 28.1 (82.6) | 19.2 (66.6) | 15.1 (59.2) | 39.4 (102.9) |
| อุณหภูมิสูงสุดเฉลี่ย °C (°F) | 3.2 (37.8) | 5.0 (41) | 10.0 (50) | 14.8 (58.6) | 19.6 (67.3) | 22.5 (72.5) | 24.8 (76.6) | 24.7 (76.5) | 20.1 (68.2) | 14.1 (57.4) | 7.6 (45.7) | 4.2 (39.6) | 14.2 (57.6) |
| อุณหภูมิเฉลี่ยแต่ละวัน °C (°F) | 0.6 (33.1) | 1.6 (34.9) | 5.8 (42.4) | 9.6 (49.3) | 14.2 (57.6) | 17.2 (63) | 19.3 (66.7) | 19.1 (66.4) | 15.1 (59.2) | 10.1 (50.2) | 4.9 (40.8) | 1.8 (35.2) | 9.9 (49.8) |
| อุณหภูมิต่ำสุดเฉลี่ย  °C (°F) | -2.0 (28.4) | -1.7 (28.9) | 1.5 (34.7) | 4.5 (40.1) | 8.8 (47.8) | 11.9 (53.4) | 13.8 (56.8) | 13.5 (56.3) | 10.0 (50) | 6.1 (43) | 2.1 (35.8) | -0.6 (30.9) | 5.7 (42.3) |
| อุณหภูมิต่ำสุดที่เคยบันทึก °C (°F) | -21.2 (-6.2) | -20.6 (-5.1) | -16.2 (2.8) | -6.4 (20.5) | -0.9 (30.4) | 3.7 (38.7) | 5.1 (41.2) | 4.4 (39.9) | 1.6 (34.9) | -5.0 (23) | -10.5 (13.1) | -17.8 (-0) | −21.2 (−6.2) |
| หยาดน้ำฟ้า มม (นิ้ว) | 42.4 (1.669) | 35.9 (1.413) | 42.8 (1.685) | 37.6 (1.48) | 59.7 (2.35) | 56.5 (2.224) | 64.7 (2.547) | 54.3 (2.138) | 48.6 (1.913) | 48.6 (1.913) | 46.3 (1.823) | 52.9 (2.083) | 590.3 (23.24) |
แหล่งที่มา: Würzburg - wetterlabs.de
เมืองพี่น้อง

เวือทซ์บวร์คเป็นเมืองพี่น้องกับเมืองดังนี้:
เบรย์ ประเทศไอร์แลนด์
ก็อง ประเทศฝรั่งเศส
ดันดี ประเทศสกอตแลนด์ สหราชอาณาจักร
อึมวันซา ประเทศแทนซาเนีย
โอตสึ ประเทศญี่ปุ่น
รอเชสเตอร์ สหรัฐ
ซาลามังกา ประเทศสเปน
ซูล ประเทศเยอรมนี
ตรุตนอฟ ประเทศเช็กเกีย
อือมิยอ ประเทศสวีเดน
เทศมณฑลวิกโลว์ ประเทศไอร์แลนด์
แกลเลอรี่ภาพ

เวือทซ์บวร์ค - Würzburg
แหล่งข้อมูลอื่น

เว็บไซต์ทางการ  (ในภาษาเยอรมัน)
| ด ค กอำเภอในเสรีรัฐไบเอิร์น  |
| --- | --- |
นครนอกอำเภอ:  อัมแบร์ค  อันส์บัค  อชัฟเฟินบวร์ค  เอาคส์บวร์ค  บัมแบร์ค  ไบร็อยท์  โคบวร์ค  แอร์ลังเงิน  เฟือร์ท  โฮฟ  อิงก็อลชตัท  เคาฟ์บ็อยเริน  เค็มพ์เทิน  ลันทซ์ฮูท  เม็มมิงเงิน  มิวนิก (มึนเชิน)  เนือร์นแบร์ค  พัสเซา  เรเกินส์บวร์ค  โรเซินไฮม์  ชวาบัค  ชไวน์ฟวร์ท  ชเตราบิง  ไวเดิน  เวือทซ์บวร์ค 
อำเภอภูธร:  Aichach-Friedberg  Altötting  Amberg-Sulzbach  Ansbach  Aschaffenburg  Augsburg  Bad Kissingen  Bad Tölz-Wolfratshausen  Bamberg  Bayreuth  Berchtesgadener Land  Cham  Coburg  Dachau  Deggendorf  Dillingen  Dingolfing-Landau  Donau-Ries  Ebersberg  Eichstätt  Erding  Erlangen-Höchstadt  Forchheim  Freising  Freyung-Grafenau  Fürstenfeldbruck  Fürth  Garmisch-Partenkirchen  Günzburg  Haßberge  Hof  Kelheim  Kitzingen  Kronach  Kulmbach  Landsberg  Landshut  Lichtenfels  Lindau  Main-Spessart  Miesbach  Miltenberg  Mühldorf  München (Munich)  Neuburg-Schrobenhausen  Neumarkt  Neustadt (Aisch)-Bad Windsheim  Neustadt an der Waldnaab  Neu-Ulm  Nürnberger Land  Oberallgäu  Ostallgäu  Passau  Pfaffenhofen  Regen  Regensburg  Rhön-Grabfeld  Rosenheim  Roth  Rottal-Inn  Schwandorf  Schweinfurt  Starnberg  Straubing-Bogen  Tirschenreuth  Traunstein  Unterallgäu  Weilheim-Schongau  Weißenburg-Gunzenhausen  Wunsiedel  Würzburg 
อำเภอของประเทศเยอรมนี
| ด ค กเมืองในประเทศเยอรมนี |
| --- | --- |
1,000,000+ คน:  โคโลญ  เบอร์ลิน  มิวนิก  ฮัมบวร์ค 
500,000+ คน:  ชตุทการ์ท  ดอร์ทมุนท์  ดึสเซิลดอร์ฟ  เดรสเดิน  เนือร์นแบร์ค  เบรเมิน  ไลพ์ซิช  แฟรงก์เฟิร์ต  เอ็สเซิน  ฮันโนเฟอร์ 
200,000+ คน:  เก็ลเซินเคียร์เชิน  คีล  เค็มนิทซ์  เครเฟ็ลท์  คาลส์รูเออ  ดืสบวร์ค  บ็อน  บีเลอเฟ็ลท์  เบราน์ชไวค์  โบคุม  ไฟรบวร์คอิมไบรส์เกา  มัคเดอบวร์ค  มันไฮม์  มึนส์เทอร์  เมินเชินกลัทบัค  ไมนทซ์  ร็อสท็อค  ลือเบ็ค  วีสบาเดิน  วุพเพอร์ทาล  อาเคิน  เอาคส์บวร์ค  แอร์ฟวร์ท  โอเบอร์เฮาเซิน  ฮัลเลอ (ซาเลอ) 
100,000+ คน:  เกิททิงเงิน  ค็อทบุส  คัสเซิล  โคเบล็นทซ์  ซัลทซ์กิทเทอร์  ซาร์บรึคเคิน  ซีเกิน  โซลิงเงิน  ดาร์มชตัท  เทรียร์  น็อยส์  บ็อทร็อพ  เบรเมอร์ฮาเฟิน  แบร์กิชกลัทบัค  พ็อทซ์ดัม  พาเดอร์บอร์น  ฟอทซ์ไฮม์  เฟือร์ท  มืลไฮม์  เมอส์  เยนา  ร็อยท์ลิงเงิน  เร็คลิงเฮาเซิน  เร็มไชท์  เรเกินส์บวร์ค  ลูทวิชส์ฮาเฟิน  เลเวอร์คูเซิน  ว็อลฟส์บวร์ค  เวือทซ์บวร์ค  อ็อฟเฟินบัคอัมไมน์  อ็อลเดินบวร์ค  อ็อสนาบรึค  อิงก็อลชตัท  อุล์ม  แอร์ลังเงิน  ฮัม  ฮาเกิน  ฮิลเดิสไฮม์  แฮร์เนอ  ไฮล์บร็อน  ไฮเดิลแบร์ค 
อื่น ๆ:  ชวาบัค  บัมแบร์ค 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  โครเอเชีย  นครรัฐวาติกัน 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef
เจ้าชายแฮร์รี ดยุกแห่งซัสเซกซ์

เจ้าชายแฮร์รี ดยุกแห่งซัสเซกซ์ (อังกฤษ: Prince Harry, Duke of Sussex) หรือ เจ้าชายเฮนรี ชาลส์ อัลเบิร์ต เดวิด (Prince Henry Charles Albert David; ประสูติ 15 กันยายน ค.ศ. 1984) เป็นพระราชโอรสพระองค์เล็กในสมเด็จพระเจ้าชาลส์ที่ 3 แห่งสหราชอาณาจักรและไดอานา เจ้าหญิงแห่งเวลส์ อดีตพระชายา พระองค์ทรงอยู่ในอันดับที่ 5 ของลำดับการสืบราชบัลลังก์บริเตนและดินแดนในเครือจักรภพอังกฤษ
ในฐานะพระราชนัดดาในสมเด็จพระราชินีนาถเอลิซาเบธที่ 2 แห่งสหราชอาณาจักร แฮร์รีทรงดำรงยศทหารชั้นร้อยตรี (ซึ่งรู้จักกันในกองพันว่า Cornet) ในกองพันทหาร Blues and Royals ของกรมทหารม้ารักษาวังแห่งกองทัพบกบริเตน พระองค์ทรงเป็นผู้บัญชาการรถถัง ซึ่งได้รับการฝึกมาให้นำกลุ่มทหาร 12 นายในหน่วยยานพาหนะลาดตระเวนหุ้มเกราะ
พระอิสริยยศเดิมในแบบเต็มของเจ้าชายคือ เจ้าชายเฮนรีแห่งเวลส์ (His Royal Highness Prince Henry of Wales) แม้ว่ามีพระนามเรียกโดยทั่วไปว่า เจ้าชายแฮร์รี พระองค์ทรงใช้นามสกุล "เวลส์" เช่นเดียวกับพระเชษฐา เมื่อทรงเข้ารับการฝึกอบรมทางทหาร ราชสกุลแบบทางการของพระองค์คือ "วินด์เซอร์" ตามพระบรมราชโองการของพระอัยยิกาใน พ.ศ. 2503 แต่พระราชสันตติวงศ์ในสมเด็จพระราชินีนาถเอลิซาเบธที่ 2 บางพระองค์ดูเหมือนจะทรงใช้ราชสกุล "เมานต์แบ็ตเต็น-วินด์เซอร์" สมเด็จพระราชินีนาถฯทรงพระราชทานให้เป็นพระราชสิทธิเฉพาะพระองค์ใดพระองค์หนึ่งจะทรงใช้
เจ้าชายแฮร์รีทรงจัดอยู่ในลำดับที่ 2 ของบรรดาเยาวราชนิกุลที่ทรงได้รับความนิยมมากสุดในโลก[ต้องการอ้างอิง]
ชีวิตในวัยเยาว์

เจ้าชายแฮร์รีประสูติเมื่อวันที่ 15 กันยายน พ.ศ. 2527 ณ โรงพยาบาลเซนต์แมรี เขตแพดดิงตัน ทางตะวันตกของกรุงลอนดอน และได้ทรงเข้ารับบัพติศมาเมื่อวันที่ 21 ธันวาคมปีเดียวกัน ณ โบสถ์เซนต์จอร์จ ปราสาทวินด์เซอร์ จากดร. โรเบิร์ต รันซี อาร์ชบิชอปแห่งแคนเทอร์เบอรี โดยมีพระบิดาและพระมารดาทูนหัว คือ ดยุกแห่งยอร์ก พระปิตุลา เลดีซาราห์ แชตโท เลดีเวสทีย์ นางวิลเลียม บาร์โธโลมิว ช่างเขียนภาพเหมือนประจำราชวงศ์ ไบรอัน ออร์แกน และ เจอรัลด์ วอร์ด
ชีวิตส่วนพระองค์

ในวันที่ 27 พฤศจิกายน พ.ศ. 2560 มีการประกาศว่าเจ้าชายแฮร์รีทรงหมั้นกับเมแกน มาร์เคิลแล้ว พระราชพิธีเสกสมรสจัดขึ้นในวันที่ 19 พฤษภาคมปีต่อมา เช้าวันนั้นเอง สมเด็จพระราชินีนาถเอลิซาเบธที่ 2 ทรงสถาปนาเจ้าชายแฮร์รี เป็น "ดยุกแห่งซัสเซกซ์" [ต้องการอ้างอิง]
ดยุกและดัชเชสแห่งซัสเซกซ์ประทับอยู่ที่พระตำหนักนอตทิงแฮมในกรุงลอนดอน ภายในพระราชวังเคนซิงตัน แต่ต่อมาได้ทรงย้ายไปประทับที่พระตำหนักฟรอกมอร์ บริเวณพื้นที่ใกล้ปราสาทวินด์เซอร์ พร้อมกับย้ายสำนักงานไปอยู่ในพระราชวังบักกิงแฮม
เมื่อวันที่ 6 พฤษภาคม พ.ศ. 2562 ดัชเชสแห่งซัสเซกซ์ทรงมีประสูติกาลพระโอรสคนแรก ผู้ซึ่งอยู่ในลำดับที่ 7 ของการสืบสันตติวงศ์สหราชอาณาจักร ดยุกและดัชเชสแห่งซัสเซกซ์ได้ทรงประกาศชื่อพระโอรสอย่างเป็นทางการผ่านอินสตาแกรมเมื่อวันที่ 8 พฤษภาคม ว่า "อาร์ชี เมานต์แบ็ตเทน-วินด์เซอร์" ภายหลังการเข้าเฝ้าฯ สมเด็จพระราชินีนาถและดยุกแห่งเอดินบะระ
ฐานันดรและพระอิสริยยศ

| ธรรมเนียมพระยศของ เจ้าชายแฮร์รี |
| --- | --- |
ธงประจำพระอิสริยยศ
ตราประจำพระองค์
การทูล: ฮิสรอยัลไฮเนส (ใต้ฝ่าพระบาท)
การแทนตน: ข้าพระพุทธเจ้า
การขานรับ: ยัวร์รอยัลไฮเนส (พ่ะย่ะค่ะ/เพคะ)
ลำดับโปเจียม: 6 (ฝ่ายหน้า)
15 กันยายน พ.ศ. 2527 — 19 พฤษภาคม พ.ศ. 2561 : ฮิสรอยัลไฮเนส เจ้าชายเฮนรีแห่งเวลส์ (His Royal Highness Prince Henry of Wales)
19 พฤษภาคม พ.ศ. 2561 — 31 มีนาคม พ.ศ. 2563 : ฮิสรอยัลไฮเนส ดยุกแห่งซัสเซกซ์ (His Royal Highness The Duke of Sussex)
31 มีนาคม พ.ศ. 2563 — ปัจจุบัน : ดยุกแห่งซัสเซกซ์ (The Duke of Sussex)
พงศาวลี

เจ้าชายแฮร์รี ดยุกแห่งซัสเซกซ์ ทรงเป็นสมาชิกราชวงศ์วินด์เซอร์ ทั้งทรงเป็นสมาชิกราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์คตามพระชนกด้วย
เจ้าหญิงอเล็กซานดรา เดอะออนะระเบิล เลดีโอกิลวี

เจ้าหญิงอเล็กซานดรา เดอะออนะระเบิล เลดีโอกิลวี (อังกฤษ: Princess Alexandra, The Honourable Lady Ogilvy; 25 ธันวาคม ค.ศ. 1936) พระนามเดิม เจ้าหญิงอเล็กซานดราแห่งเคนต์ (อังกฤษ: Princess Alexandra of Kent) เป็นสมาชิกของราชวงศ์วินด์เซอร์ เจ้าหญิงอเล็กซานดราเป็นพระธิดาในเจ้าชายจอร์จ ดยุกแห่งเคนต์ กับเจ้าหญิงมารีนาแห่งกรีซและเดนมาร์ก ทรงอยู่ในลำดับที่ห้าสิบเจ็ดแห่งการสืบราชสันตติวงศ์สหราชอาณาจักร พระองค์เป็นพระญาติชั้นที่หนึ่งของสมเด็จพระราชินีนาถเอลิซาเบธที่ 2 เมื่อนับจากสายพระชนก ส่วนพระชนนีเป็นพระญาติชั้นที่หนึ่งของเจ้าชายฟิลิป ดยุกแห่งเอดินบะระ พระราชสวามีของสมเด็จพระราชินีนาถ
พระประวัติ

เจ้าหญิงอเล็กซานดราประสูติที่จตุรัสเบรเกรฟ ลอนดอน เป็นพระธิดาพระองค์ที่ 2 และพระองค์เดียวในเจ้าชายจอร์จ ดยุกแห่งเคนต์ และเจ้าหญิงมารีนา ดัชเชสแห่งเคนต์ ทรงเป็นพระราชนัดดาใน พระเจ้าจอร์จที่ 5 แห่งสหราชอาณาจักร กับ แมรีแห่งเทก สมเด็จพระราชินีแห่งสหราชอาณาจักร โดยพระนามอเล็กซานดรามาจากพระนามของ อเล็กซานดราแห่งเดนมาร์ก พระปัยยิกา(ย่าทวด)
ฐานันดรและพระอิสริยยศ

| ธรรมเนียมพระยศของ เจ้าหญิงอเล็กซานดรา เดอะออนะระเบิล เลดีโอกิลวี |
| --- | --- |
ตราประจำพระอิสริยยศ
ตราประจำพระองค์
การทูล: Her Royal Highness   (ฝ่าพระบาท)
การขานรับ: Your Royal Highness   (กระหม่อม/เพคะ)
ฐานันดรและพระอิสริยยศ > พระอิสริยยศ

25 ธันวาคม 1936 – 24 เมษายน 1963: เฮอร์รอยัลไฮเนส เจ้าหญิงอเล็กซานดราแห่งเคนต์ (Her Royal Highness Princess Alexandra of Kent)
24 เมษายน 1963 – 31 ธันวาคม 1988: เฮอร์รอยัลไฮเนส เจ้าหญิงอเล็กซานดรา เดอะออเนเรเบิล นางแองกัส โอกิลวี (Her Royal Highness Princess Alexandra, The Honourable Mrs Angus Ogilvy)
31 ธันวาคม 1988 – ปัจจุบัน: เฮอร์รอยัลไฮเนส เจ้าหญิงอเล็กซานดรา เดอะออเนเรเบิล เลดีโอกิลวี (Her Royal Highness Princess Alexandra, The Honourable Lady Ogilvy)
ฐานันดรและพระอิสริยยศ > เครื่องราชอิสริยาภรณ์ในเครือจักรภพ

ค.ศ. 1937 -  เหรียญราชาภิเษกของสมเด็จพระเจ้าจอร์จที่ 6
ค.ศ. 1951 -  Royal Family Order of King George VI
ค.ศ. 1952 -  Royal Family Order of Queen Elizabeth II
ค.ศ. 1953 -  เหรียญราชาภิเษกของสมเด็จพระราชินีนาถเอลิซาเบธที่ 2
ค.ศ. 1960 -  เครื่องราชอิสริยาภรณ์อันเป็นที่สรรเสริญแห่งสมเด็จพระราชินีนาถวิคตอเรีย ชั้นอัศวินสูงสุด (GCVO)
ค.ศ. 1967 - Order of the Dogwood
ค.ศ. 2003 -  เครื่องราชอิสริยาภรณ์อันมีเกียรติยศยิ่งการ์เทอร์
ไม่ระบุ -  Canadian Forces' Decoration (With 4 Clasps)
ฐานันดรและพระอิสริยยศ > เครื่องราชอิสริยาภรณ์ต่างประเทศ

ไทย : ค.ศ. 1960 -  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
ญี่ปุ่น : ค.ศ. 1962 -  เครื่องราชอิสริยาภรณ์รัตนมงกุฎ ชั้นที่ 1 มงกุฎดอกพอโลเนีย
เนเธอร์แลนด์ : ค.ศ. 1982 -  เครื่องราชอิสริยาภรณ์มงกุฎแห่งเนเธอร์แลนด์ (Order of the Crown) ชั้นที่ 1
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เจ้าหญิงอเล็กซานดรา เลดีโอกิลวี
| ก่อนหน้า |  | เจ้าหญิงอเล็กซานดรา เดอะออนะระเบิล เลดีโอกิลวี |  | ถัดไป |
| --- | --- | --- | --- | --- |
| เลดี้ กาเบรียลลา วินด์เซอร์ |  |   ลำดับการสืบสันตติวงศ์  ราชบัลลังก์ สหราชอาณาจักร   |  | เจมส์ โอกิลวี |
| เลดีซาราห์ แชตโท |  | ลำดับโปเจียม (ฝ่ายใน)   แห่งสหราชอาณาจักร   |  | ไม่มี |
| ด ค กเจ้าหญิงแห่งสหราชอาณาจักร |
| --- | --- |
เริ่มนับรุ่นจากพระราชวงศ์ที่สืบเชื้อสายจากพระเจ้าจอร์จที่ 1 ผู้ทรงริเริ่มการใช้ เจ้าชาย และ เจ้าหญิง อย่างเป็นทางการในพระราชวงศ์   ทั้งนี้ ระบุพระนามขณะที่ทรงดำรงพระอิสริยยศสูงสุด
รุ่นที่ 1:  โซเฟีย โดโรเธีย สมเด็จพระราชินีแห่งปรัสเซีย 
รุ่นที่ 2:  เจ้าหญิงแอนน์ พระราชกุมารีและเจ้าหญิงแห่งออเรนจ์  เจ้าหญิงอเมเลีย  เจ้าหญิงแคโรไลน์  เจ้าหญิงแมรี ลันด์เกรวีนแห่งเฮ็สเซิน-คัสเซิล  หลุยส์ สมเด็จพระราชินีแห่งเดนมาร์กและนอร์เวย์ 
รุ่นที่ 3:  เจ้าหญิงออกัสตา ดัชเชสแห่งบรันสวิก  เจ้าหญิงเอลิซาเบธแห่งเวลส์  เจ้าหญิงลูอิซาแห่งเวลส์  แคโรไลน์ มาทิลดา สมเด็จพระราชินีแห่งเดนมาร์กและนอร์เวย์ 
รุ่นที่ 4:  เจ้าหญิงชาร์ลอตต์ พระราชกุมารีและสมเด็จพระราชีนีแห่งเวือร์ทเทิมแบร์ค  เจ้าหญิงออกัสตา โซเฟีย  เจ้าหญิงเอลิซาเบธ ลันด์เกรวีนแห่งเฮ็สเซิน-ฮอมเบิร์ก  เจ้าหญิงแมรี ดัชเชสแห่งกลอสเตอร์และเอดินบะระ  เจ้าหญิงโซเฟีย  เจ้าหญิงอเมเลีย  เจ้าหญิงโซเฟียแห่งกลอสเตอร์  เจ้าหญิงแคโรไลน์แห่งกลอสเตอร์ 
รุ่นที่ 5:  เจ้าหญิงชาร์ลอตต์แห่งเวลส์ เจ้าหญิงเลโอโปลด์แห่งซัคเซิน-โคบูร์ก-ซาลเฟลด์  เจ้าหญิงเอลิซาเบธแห่งแคลเรนซ์  สมเด็จพระราชินีนาถวิกตอเรีย  ออกัสตา แกรนด์ดัชเชสแห่งเม็คเล็นบูร์ก-สเตรลิตซ์  เจ้าหญิงแมรี อเดเลด ดัชเชสแห่งเท็ค 
รุ่นที่ 6:  เจ้าหญิงวิกตอเรีย พระราชกุมารีและจักรพรรดินีแห่งปรัสเซีย  อลิซ แกรนด์ดัชเชสแห่งเฮ็สเซินและริมไรน์  เจ้าหญิงเฮเลนา เจ้าหญิงคริสเตียนแห่งชเลสวิช-ฮ็อลชไตน์   เจ้าหญิงลูอีส ดัชเชสแห่งอาร์กายล์  เจ้าหญิงเบียทริซ เจ้าหญิงเฮนรีแห่งบัทเทนแบร์ก  เจ้าหญิงเฟรเดริกา บารอเนส ฟอน พาเวล-แรมมิงเกน  เจ้าหญิงมารีแห่งฮันโนเฟอร์ 
รุ่นที่ 7:  เจ้าหญิงลูอีส พระราชกุมารีและดัชเชสแห่งไฟฟ์  เจ้าหญิงวิกตอเรีย  ม็อด สมเด็จพระราชินีแห่งนอร์เวย์  มารี สมเด็จพระราชินีแห่งโรมาเนีย  แกรนด์ดัชเชสวิกตอเรีย เฟโอโดรอฟนาแห่งรัสเซีย  เจ้าหญิงอเล็กซานดรา เจ้าหญิงแห่งโฮเอ็นโลเออ-ลังเงินบวร์ค  เจ้าหญิงเบียทริซ ดัชเชสแห่งกัลเลียรา  เจ้าหญิงมาร์กาเรต มกุฎราชกุมารีแห่งสวีเดน  เลดีแพทริเซีย แรมเซย์  เจ้าหญิงอลิซ เคาน์เตสแห่งแอธโลน  เจ้าหญิงมารี ลูอีส เจ้าหญิงมักซีมีเลียนแห่งบาเดิน  อเล็กซานดรา แกรนด์ดัชเชสแห่งเมคเลินบวร์ค-ชเวรีน  เจ้าหญิงโอลกาแห่งฮันโนเฟอร์ 
รุ่นที่ 8:  เจ้าหญิงแมรี พระราชกุมารีและเคาน์เตสแห่งแฮร์วุด  อเล็กซานดรา เจ้าหญิงอาร์เธอร์แห่งคอนน็อต และดัชเชสแห่งไฟฟ์  ม็อด คาร์เนกี เคาน์เตสแห่งเซาเธสค์  เจ้าหญิงซิบิลลา ดัชเชสแห่งเวสเตร์บ็อตเติน  เจ้าหญิงแคโรไลน์ มาทิลด์แห่งซัคเซิน-โคบวร์คและโกทา  เฟรเดอริกา สมเด็จพระราชินีแห่งกรีซ 
รุ่นที่ 9:  สมเด็จพระราชินีนาถเอลิซาเบธที่ 2  เจ้าหญิงมาร์กาเรต เคาน์เตสแห่งสโนว์ดอน  เจ้าหญิงอเล็กซานดรา เดอะออนะระเบิล เลดีโอกิลวี 
รุ่นที่ 10:  เจ้าหญิงแอนน์ พระราชกุมารี 
รุ่นที่ 11:  เจ้าหญิงเบียทริซ นางเอโดอาร์โด มาเปลลี มอซซี  เจ้าหญิงยูเชนี นางแจ็ก บรุกส์แบงก์  เลดีลูอีส เมานต์แบ็ตเทน-วินด์เซอร์ 
รุ่นที่ 12:  เจ้าหญิงชาร์ลอตต์แห่งเวลส์  เจ้าหญิงลิลีเบ็ตแห่งซัสเซกซ์ 
ตัวเอียง คือ เจ้าหญิงแห่งสหราชอาณาจักรที่ถูกถอดพระอิสริยยศและผู้มีสิทธิที่ไม่ใช้พระอิสริยยศ
สถานีเซนต์หลุยส์

สถานีเซนต์หลุยส์ (อังกฤษ: Saint Louis station; รหัส: S4) เป็นสถานีรถไฟฟ้าบีทีเอสแบบยกระดับในเส้นทางสายสีลม ยกระดับคร่อมเหนือถนนสาทรเหนือและถนนสาทรใต้ในพื้นที่เขตบางรักและเขตสาทร กรุงเทพมหานคร เป็นอีกหนึ่งสถานีที่อยู่บริเวณใจกลางย่านธุรกิจถนนสาทร เปิดให้บริการเมื่อวันที่ 8 กุมภาพันธ์ พ.ศ. 2564 ถือเป็นสถานีรถไฟฟ้าเพิ่มเติมแห่งแรกของประเทศไทย ที่สร้างขึ้นบนแนวรถไฟฟ้าที่เปิดให้บริการในปัจจุบัน เดิมทีสถานีเซนต์หลุยส์จัดเป็นสถานีในอนาคตที่ไม่ได้มีการก่อสร้างในอดีต แต่มีการตั้งรหัสสถานีเพื่อใช้ในการการคิดค่าโดยสารมาแล้วเป็นเวลา 21 ปี
ที่ตั้ง

อยู่เหนือคลองสาทรและถนนสาทรเหนือและสาทรใต้ บริเวณปากซอยสาทร 11 (เซนต์หลุยส์ 3) ด้านหน้าอาคารเอไอเอ ทาวเวอร์ สาทร ธนาคารยูโอบี สำนักสาทร และโรงแรมแอสคอทท์ กรุงเทพ สาทร ในพื้นที่แขวงสีลม เขตบางรัก และแขวงยานนาวา เขตสาทร กรุงเทพมหานคร ห่างจากสถานีช่องนนทรี 610 เมตร และห่างจากสถานีสุรศักดิ์ 570 เมตร
ประวัติสถานี

ตั้งแต่แรกเริ่มเดิมทีสถานีเซนต์หลุยส์เป็นเพียงหนึ่งในสองโครงการศึกษาการเพิ่มสถานีในอนาคต เพื่อรองรับกับประชาชนที่จะมาใช้บริการที่โรงพยาบาลเซนต์หลุยส์และโรงพยาบาลบางรัก (ปัจจุบันคือ ศูนย์ความเป็นเลิศโรคติดต่อทางเพศสัมพันธ์บางรัก กรมควบคุมโรค) แต่เนื่องจากในช่วงก่อสร้างบีทีเอสซีไม่ได้เล็งเห็นถึงโอกาสในการเติบโตของย่าน จึงได้จัดเตรียมตอม่อแบบพิเศษที่รองรับการก่อสร้างสถานีในอนาคตแทนการก่อสร้างตัวสถานี และเก็บรหัสสถานีไว้สำหรับการเก็บค่าโดยสาร ต่อมาได้มีการประเมินโอกาสในการเติบโตเป็นระยะ ซึ่งผลจากการประเมินปรากฏว่าไม่คุ้มทุน บีทีเอสซีจึงยกเลิกโครงการก่อสร้างสถานีและเก็บรหัสสถานีไว้เพื่อคิดค่าโดยสารตามระยะทางตามเดิม อย่างไรก็ตาม ใน พ.ศ. 2558 บีทีเอสซี ได้ยื่นเรื่องต่อ บริษัท หลักทรัพย์จัดการกองทุนรวมบัวหลวง จำกัด ในฐานะผู้ดูแลกองทุนรวมโครงสร้างพื้นฐานระบบขนส่งมวลชนทางราง บีทีเอสโกรท เพื่อขอเสนอฟื้นฟูโครงการขึ้นมาอีกครั้ง โดยขั้นต้นมีงบในการก่อสร้าง 450 ล้านบาท ซึ่งบีทีเอสซีจะจัดสรรงบลงทุนครึ่งหนึ่ง และให้กองทุนจัดหาเงินลงทุนอีกครึ่งหนึ่งโดยไม่มีการกู้ยืมจากแหล่งเงินทุนภายนอก คาดว่าการก่อสร้างจะแล้วเสร็จภายใน 18 เดือนนับจากวันที่โครงการได้รับการอนุมัติจากกรุงเทพมหานคร
ต่อมา กองทุนรวมโครงสร้างพื้นฐานระบบขนส่งมวลชนทางราง บีทีเอสโกรท ได้อนุมัติให้บีทีเอสซีดำเนินการก่อสร้างสถานีดังกล่าว ภายใต้งบประมาณในการก่อสร้างรวมงานรื้อย้ายสาธารณูปโภคทั้งหมด 900 ล้านบาท แหล่งเงินทุนในการพัฒนาสถานีแบ่งเป็นเงินจากกองทุนรวมโครงสร้างพื้นฐานระบบขนส่งมวลชนทางราง บีทีเอสโกรท จำนวนครึ่งหนึ่ง และเงินจากกลุ่มบริษัทเอไอเออีกครึ่งหนึ่ง ทั้งนี้กลุ่มเอไอเอ จะได้สิทธิ์ในการเชื่อมต่ออาคารเอไอเอ ทาวเวอร์ สาทร เข้ากับตัวสถานีด้วย การก่อสร้างสถานีเริ่มต้นขึ้นเมื่อวันที่ 1 พฤษภาคม พ.ศ. 2562 โดยมี บริษัท จอมธกล จำกัด เป็นผู้รับเหมาก่อสร้างงานโยธาทั้งหมด การก่อสร้างแล้วเสร็จในเดือนกุมภาพันธ์ พ.ศ. 2564 รวมระยะเวลาก่อสร้าง 1 ปี 9 เดือน
ในช่วงสุดท้ายของการก่อสร้าง บีทีเอสซีได้ประกาศใช้ชื่อสถานีแห่งนี้อย่างเป็นทางการว่า สถานีเซนต์หลุยส์ ตามชื่อของซอยฝั่งถนนสาทรใต้ และชื่อย่านที่รู้จักโดยทั่วไปว่า ย่านเซนต์หลุยส์ แทนชื่อเดิมคือ สถานีศึกษาวิทยา อันเป็นชื่อของโรงเรียนศึกษาวิทยาเก่าที่ได้เลิกกิจการแล้วในปัจจุบัน ทั้งนี้ศึกษาวิทยา ยังเป็นชื่อของซอยฝั่งถนนสาทรเหนืออีกด้วย
แผนผังสถานี

| 0 | 1 | 2 |
| --- | --- | --- |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 3 | สายสีลม มุ่งหน้า บางหว้า (สุรศักดิ์) |
| U3 ชานชาลา  | ชานชาลา 4 | สายสีลม มุ่งหน้า สนามกีฬาแห่งชาติ (ช่องนนทรี) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก 1-5, ศูนย์บริการผู้โดยสาร ห้องขายบัตรโดยสาร, เครื่องขายบัตรโดยสาร, ร้านค้า อาคารเอไอเอ ทาวเวอร์ สาทร |
| G ระดับถนน  | - | ป้ายรถประจำทาง, ซอยสาทร 11, ซอยสาทร 12, ธนาคารยูโอบี สำนักสาทร, อาคารแอทสาทร, โรงเรียนอนุบาลชวนชื่น, สถานเอกอัครราชทูตสาธารณรัฐแห่งสหภาพเมียนมา |
รูปแบบสถานี

โครงสร้างสถานีเซนต์หลุยส์มีรูปแบบสถานีคล้ายสถานีส่วนต่อขยาย โดยมีลิฟต์รับรองผู้พิการทั้งหมด 3 ตัว บันไดเลื่อน 3 ตัว จากทางออก 4 หนึ่งตัว และจากชั้นจำหน่ายบัตรโดยสารไปชั้นชานชาลาฝั่งละ 1 ตัว ชานชาลาเป็นแบบ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ตัวสถานีประกอบด้วยชั้นขายบัตรโดยสาร และชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด ไม่มีประตูกั้นชานชาลา ปลายชานชาลาที่ 4 ปลายสถานีด้านทิศตะวันออก และทางออกที่ 3 มีการติดตั้งแผงกั้นระดับสายตา ด้วยเหตุผลด้านความเป็นส่วนตัวเนื่องมาจากพื้นที่ดังกล่าวเป็นพื้นที่โรงเรียนอนุบาลชวนชื่น
ทางเข้า-ออก

1 ซอยสาทร 12 (ศึกษาวิทยา 2), เฮลท์แลนด์ สปา แอนด์ มาซซาจ
2 อาคารเอไอเอ สาทร ทาวเวอร์ (สะพานเชื่อมพร้อมบันไดเลื่อนและลิฟต์), ซอยสาทร 11 (เซนต์หลุยส์ 3)
3 ซอยสาทร 10 (ศึกษาวิทยา 1), โรงเรียนอนุบาลชวนชื่น
4 ซอยสาทร 9 (พิกุล), ธนาคารยูโอบี สำนักสาทร, ศูนย์ความเป็นเลิศโรคติดต่อทางเพศสัมพันธ์บางรัก กรมควบคุมโรค, โรงแรมแอสคอทท์ สาทร กรุงเทพ (ลิฟต์และบันไดเลื่อน)
5 อาคารแอทสาทร (อาคารพรูเดนเชียล), โรงพยาบาลเซนต์หลุยส์, วิทยาลัยเซนต์หลุยส์, สถานเอกอัครราชทูตสาธารณรัฐแห่งสหภาพเมียนมา (ทางเดินเชื่อมสะพานลอย)
จุดรวมพลอยู่ที่ทางออก 1 หน้าเฮลท์แลนด์ สปา แอนด์ มาซซาจ และ ทางออก 3 หน้าโรงเรียนอนุบาลชวนชื่น
เวลาให้บริการ

| ปลายทาง> สายสีลม.ชานชาลาที่ 3 | ปลายทาง> สายสีลม.ชานชาลาที่ 3 | ขบวนรถ> สายสีลม.ชานชาลาที่ 3 | ขบวนแรก> สายสีลม.ชานชาลาที่ 3 | ขบวนสุดท้าย> สายสีลม.ชานชาลาที่ 3 | สายสีลม> ชานชาลาที่ 3 | สายสีลม> ชานชาลาที่ 3 |
| --- | --- | --- | --- | --- | --- | --- |
| S12 | บางหว้า | เต็มระยะ | 05.41 | 00.25 |  |  |
ชานชาลาที่ 4
| W1 | สนามกีฬาแห่งชาติ | เต็มระยะ | 05.45 | 00.03 |  |  |
| W1 | สนามกีฬาแห่งชาติ |  |  |  |  |  |
| W1 | สนามกีฬาแห่งชาติ | ขบวนสุดท้ายเชื่อมต่อสายสุขุมวิท | – | 23.50 |  |  |
สัญลักษณ์ของสถานี

ใช้สีม่วงตกแต่งเสาและรั้วบนชั้นชานชาลา ชั้นจำหน่ายตั๋ว และป้ายทางเข้าสถานี เพื่อบ่งบอกว่า เป็นสถานีด้านใต้